অনুষ্ঠানে অস্ট্রেলিয়ার সাবেক প্রধানমন্ত্রী জুলিয়া গিলার্ডের নাম উচ্চারণ করতেই করতালির শব্দে ভরে ওঠে সভাস্থল। জুলিয়া গিলার্ডই প্রাতিষ্ঠানিক শিশু যৌন নিপীড়নের ঘটনা তদন্তে ২০১৩ সালে শিশু যৌন নিপীড়নবিরোধী কমিশন গঠন করেন। এ কমিশন গঠন না করা হলে শত শত শিশু নিপীড়নের এসব ঘটনা হয়তো প্রকাশ্যে আসতো না এবং সংস্কারের প্রশ্নটি এক্ষেত্রে হয়তো বিলম্বিত কিংবা উপেক্ষিত থাকতো। সোমবার জুলিয়া গিলার্ডকে গ্রেট হলের মঞ্চে ডাকা হয়। এরপর ভাষণ দেন তিনি। জুলিয়া বলেন: ‘যেখানে আমি বসতে চেয়েছিলাম, সেখানে আমি বসেছি, নিপীড়নের শিকার মানুষ, তাদের পরিবার, বন্ধু-বান্ধবদের সঙ্গে আজ আমি বসেছি। এ কক্ষে আজ আমাকে স্বীকৃতি দেওয়ার মধ্য দিয়ে যে মহা সম্মাননা আমাকে দিয়েছেন, তার জন্য আপনাদের ধন্যবাদ। এ আমার জন্য বড় প্রাপ্তি।’